Apple Pay

Apple Pay er en digital pung samt en mobilbetalingstjeneste udviklet af Apple. Tjenesten lader brugere foretage betalinger ved brug af iPhone 6, iPhone 6 Plus, iPhone SE og senere modeller, Apple Watch-kompatible enheder (iPhone 5 og senere modeller), iPad Air 2, iPad Pro, iPad Mini 3 og senere modeller samt Mac-computere. Apple Pay kræver ikke Apple Pay-specifikke kontaktløse betalingsterminaler, men arbejder sammen med eksisterende kontaktløse terminaler.

Historie

Apple Pay i Danmark 
Ved offentliggørelsen af Apples perioderegnskab for 3. kvartal (Q3) den 1. august 2017, meddelte Apple, at de ville lancere Apple Pay i Sverige, Danmark og Finland i slutningen af året. I midten af oktober måned begyndte der at florere rygter omkring en skandinavisk lancering den 24. oktober 2017, og at det angiveligt skulle være i et samarbejde med storbanken Nordea. Den 24. oktober 2017 offentliggjorde Apple selv lanceringen i Danmark, i et samarbejde med bankerne Nordea og Jyske Bank. De offentliggjorde samtidigt at flere virksomheder som Circle K, 7-Eleven, Elgiganten, Hungry og Humac mm. var klar til at tage imod den nye betalingsløsning fra dag ét.

Apple Pay vokser fortsat i Danmark. I februar 2018 offentliggjorde betalingsvirksomheden Clearhaus at de fremover vil tilbyde Apple Pay til sine danske og nordiske forretninger. Det betyder at danskerne vil kunne anvende Apple Pay i webshops. 

Den 2. april 2019 offentliggjorde en lang række pengeinstituter at de nu, eller senere i 2019 vil, understøtter Apple Pay i Danmark.

Pengeinstitutter der udbyder Apple Pay 

 Andelskassen Fælleskassen
 Arbejdernes Landsbank
 Danske Andelskassers Bank
 Den Jyske Sparekasse
 Faster Andelskasse
 Frørup Andelskasse
 Fynske Bank
 Grønlandsbanken
 Hvidbjerg Bank
 Jyske Bank
 Lollands Bank
 Lægernes Bank
 Merkur Andelskasse
 Møns Bank
 Nordea
 Nykredit Bank
 Pensam Bank
 Salling Bank
 Spar Nord Bank
 Totalbanken
 Vestjysk Bank
 Alm. Brand Bank
 Bank Nordik
 Basisbank
 Betri Bank
 Borbjerg Sparekasse
 Broager Sparekasse
 Danske Bank
 Djurslands Bank
 Dragsholm Sparekasse
 Dronninglund Sparekasse
 Fanø Sparekasse
 Folkesparekassen
 Frøslev-Mollerup Sparekasse
 Frøs Sparekasse
 Jutlander Bank
 Klim Sparekasse
 Kreditbanken
 Langå Sparekasse
 Lån & Spar Bank
 Nordfyns Bank
 Middelfart Sparekasse
 Norðoya Sparikassi
 Ringkjøbing Landbobank / Nordjyske Bank
 Rise-Flemløse Sparekasse
 Rønde Sparekasse
 Skjern Bank
 Sparekassen Balling
 Sparekassen Bredebro
 Sparekassen Den lille Bikube
 Sparekassen Djursland
 Sparekassen for Nørre Nebel og Omegn
 Sparekassen Kronjylland
 Sparekassen Sjælland-Fyn
 Sparekassen Thy
 Sparekassen Vendsyssel
 Stadil Sparekasse
 Suðuroyar Sparikassi
 Sydbank
 Sønderhå-Hørsted Sparekasse

Teknologi 
Apple Pay er baseret på tokens og kryptering. Derfor er Apple Pay en nem, hurtig og sikker måde at gennemføre betalinger på.

Første gang en bruger opretter et kort i sin Wallet på sin mobil, computer, tablet eller ur skal alle kortoplysninger indtastes. Herefter skal de aldrig bruges igen. I stedet laves en virtuel token, som bliver krypteret og gemmes på enheden. Det vil sige at ingen følsom information bliver gemt i skyen eller på Apples servere – derfor er risikoen for misbrug af kortdata mindre end ved andre betalingsformer. 

Den virtuelle token kan kun tilgås via fingeraftrykslæser eller ansigtsgenkendelses-software på enheden. Det vil sige at det er hurtigt og nemt for den retmæssige ejer at gennemføre en betaling, mens det er noget nær umuligt for andre at gøre det.

Ved betaling i fysiske butikker virker Apple Pay som et kontaktløst kort. Det vil sige at  Apple Pay kan bruges i alle kontaktløse betalingsterminaler der understøtter NFC.

Når du handler i en app eller webshop, som accepterer Apple Pay, vil du få muligheden for at vælge denne betalingsform. Så snart du gør det, popper et Apple Pay check-out-vindue op på din enhed. Her kan du hurtigt tjekke om beløbet stemmer og derefter bekræfte købet ved at placere din finger på touch ID’et eller anvende ansigtsgenkendelse.

Tilgængelighed

Referencer

Eksterne links 

 – officiel side

Software fra Apple Inc.
Mobilbetaling